OAV: Shimoliy Koreya yangi yadroviy sinovga tayyorgarlik ko‘rmoqda

AQShga tegishli josuslik sun’iy yo‘ldoshi so‘nggi haftalar ichida birinchi bor Shimoliy Koreyadagi yerosti yadroviy obyektida yangi faollikni aniqladi. Bu haqda Amerikaning CNN telekanali vaziyat bilan tanish insonlarga asoslanib ma’lum qildi, deb xabar berdi “Korrespondent.net”.

Aniqlangan faollikka ko‘ra, yerosti sinov maydonlaridan biriga kirish tunnelida modifikatsiya ishlar olib borilayotganini ko‘rsatmoqda.
Manbalarning xabar berishicha, bu oltinchi bora yadroviy sinovni o‘tkazish tayyorgarligiga bog‘liqmi yoki yo‘q hozircha noma’lum. Ta’kidlanishicha, sinov xitoylik diplomatlar va harbiy amaldorlarning Vashingtonga tashrifi vaqtda o‘tkazilishi mumkin.
So‘nggi marta poligondagi faollik ikki oy oldin kuzatilgan edi. Aprel oyi oxirida Punkxeri poligonida chiqindilar uyumiga olib boruvchi tirkamalar aniqlagandi.
Eslatib o‘tamiz, KXDRning so‘nggi parvozi 29-mayda amalga oshirilgan. Raketa sharqiy yo‘nalish bilan 450 kilometr uchgan va Yapon dengiziga borib qulagan.